TUTKIVA TOIMITTAJA
Haloo. - Tiedät nimeni ja mitä teen, eikö niin?
Kyllä.
Sinua voi kutsua ilmiantajaksi. - Kyllä, sitä minä olen.
Oletko puhunut kongressin edessä?
Olen. Suljettujen ovien takana tietty. En vielä julkisesti.
Aivan. Haluan kertoa tästä mutta tarvitsen todisteita.
Voin viedä sinut yhteen sijaintiin. Se voi todistaa, että tämä on todellista.
Mitä tarkoitat tarkkaan ottaen?
Kehittyneitä asejärjestelmiä ja antigravitaatiota. On laitteita,
jotka ovat huomionarvoisempia kuin kuljetuslaitteet.
Vihjaat siis, että Yhdysvaltain armeija ja sen urakoitsijat -
pystyvät itse toisintamaan nämä.
Kyllä, ja he ovat tehneet niin 50 vuoden ajan.
Miten voimme auttaa sinua julkaisemaan tämän?
Voimmeko edetä ja saada pitäviä todisteita,
jotta kaikki uskovat, että puhut totta?
Työstän asiaa. Tämä ei ole helppoa.
Huomioin sisäpiiriläisten, itseni ja muiden tähän liittyvien turvallisuuden.
Tarkoitan myös sinua, George.
AVARUUSOLIOIDEN JÄLJILLÄ
On valtavasti todisteita,
joiden mukaan avaruusoliot ovat yhteydessä meihin planeetallamme.
Emme tiedä niiden kotia. Ne ovat meitä kehittyneempiä.
Armeijamme tietää,
että nämä olennot ovat kiinnostuneita arkaluontoisista toimielimistämme.
Mikä tuo on?
Tämä on todellista, ja olen keskellä sitä.
Olen George Knapp. Minut tunnetaan ufotoimittajana.
Olen tehnyt aiheesta juttuja kaikista näkökulmista -
pidempään kuin yksikään maamme valtavirtatoimittaja.
Haluamme tietää, mistä on kyse.
Aluksi en uskonut ufoihin. Lähestyin tätä aina uutisena.
Puhuttuani silminnäkijöille...
Tämä voi olla historian tärkein tapahtuma. - ...ja asiantuntijoille...
ENT. TIEDUSTELUVIRANOMAINEN
Hypoteesi avaruusolioista on mahdollinen ja mielestäni järkevä.
...ja seurattuani todisteita ympäri maailmaa -
tätä on mahdotonta selittää.
Totuus on salattu pitkään leimautumisen ja viranomaisten salailun takia.
Joku sanoi: "Jos avaa suunsa, voi sanoa hyvästit eläkerahoilleen."
Ihmisille, jotka puhuivat, saattoi käydä kalpaten.
Viranomaiset ovat valehdelleet ufoista, salanneet tietoja,
vakoilleet ufojärjestöjä ja mustamaalanneet ufosilminnäkijöitä.
Se oli julmaa.
Osa taktiikoista vahingoitti minua ammatillisesti ja yksityiselämässä.
Hakkasin päätäni seinään vähintään 20 tai 25 vuotta -
ja yritin tehdä aiheesta valtavirtaa. Se vaikutti toivottomalta.
Nyt koko pelikenttä on muuttunut.
Tutkimme kaikenlaisia epätavallisia ilmiöitä.
Jopa kongressi ottaa tämän nyt vakavasti.
Se lienee luotettavin ufohavainto.
Mitä lähemmäs yleisö pääsee -
pudonneita aluksia ja ruumiita, sitä kovempaa vastarinta on.
Emme voi enää vain miettiä, ovatko ufot todellisia.
On tärkeämpiä kysymyksiä. Miksi ne ovat täällä?
Mitä ne haluavat meistä?
Kestämme kyllä, vai mitä?
Menemme KLAS-TV-studiolle. Olen työskennellyt siellä vuodesta 1981.
Päivätyöni on ollut 43 vuotta KLAS-TV Las Vegasin toimittaja.
Olen valmis. - Niin mekin.
Kolme, kaksi...
Alue 51 on yhä ristiriitainen asia. Maailman tunnetuin salainen tukikohta.
Mitä huipputeknologiaa sen varjoissa piilotellaan?
George Knapp, 8 News Now.
Kun muutin tänne, en tiennyt, millainen Las Vegas on.
En tiennyt paikasta nimeltä Alue 51 tai Nevadan testialueesta,
jossa ydinpommit räjähtelevät. En tiennyt Nellisin ilmavoimatukikohdasta.
Täällä on monia salaisuuksia, joista osa on tullut ilmi.
Suurin osa on yhä hämärän peitossa.
Ufot löysivät minut eikä toisin päin. Ne astuivat sisään KLAS:n ovesta.
Eräs John Lear, jonka isä Bill Lear kehitti Learjet-lentokoneen,
käveli asemalle ison paperipinon kanssa.
UFOILMIÖ
Hän laittoi ne pomoni pöydälle. "Tämä on urasi tärkein tarina.
On kyse ufosalailusta. Sinusta tulee kuuluisa."
Pomoni luki neljä tai viisi sivua, antoi kasan takaisin ja sanoi:
"Tämä ei ole totta. Olisin tiennyt tästä jo."
Ennen kuin Lear lähti, sanoin: "Näytä minulle."
Tuotin silloin pikku keskusteluohjelmaa. Kysyin, tulisiko Lear ohjelmaan.
Annoin hänelle vapaat kädet.
UFOTUTKIJA
Kiinnostuin tästä pari vuotta sitten. Isäni näki ufon. Samoin veljeni.
Hän kertoi upean tarinan.
Tilanne on tämä.
Sain tietää, että viranomaiset ovat löytäneet 10–15 lentävää lautasta.
Heillä on 30–50 avaruusolioruumista säilöttynä kryogeenisesti.
Ne edustavat ainakin viittä eri sivilisaatiota.
Aluksi olin epäilevä. Lähetyksen jälkeen katsojat alkoivat soittaa.
Se oli hämmästyttävää.
Näin valtavan lautasen muotoisen aluksen.
Avaruusoliot ovat käyneet täällä.
Tiedän, mitä näin. Se ei ollut lentokone tai helikopteri.
Sain kymmenittäin viestejä. Sitten sadoittain ja tuhansittain.
Ajan myötä hallituksen viranomaiset,
jotka tiesivät salaisuudet, alkoivat puhua minulle.
Tätä tulee tutkia.
ENT. SENAATTORI
Minulle kerrottiin monia asioita, joista en kertonut pitkään.
Mikään ei pysy salassa ikuisesti. Lopulta pato murtui.
The New York Times julkaisi joulukuussa 2017 jutun.
Siinä kerrottiin, että on olemassa aiemmin tuntematon hallitusohjelma,
jossa tutkitaan ufoja.
Jutun julkaisun jälkeen -
kongressissa järjestettiin salaisia kuulemisia.
Silminnäkijät kertoivat ufoista valan velvoittamina.
Jos ilmatilassamme lentää vieraita aluksia, jotka eivät kuulu sinne...
SENAATTORI
...tilanne on vaarallinen.
Viime vuonna alettiin vihjailla, että kongressi halusi kuulemisen.
He etsivät hyviä todistajia ja pyysivät apua löytääkseen heidät.
Sellaiset arvostetut ja korkea-arvoiset viranomaiset -
eivät ole puhuneet ufokohtaamisista.
Esineet lähestyivät vartijoita nopeasti, kunnes ne lähtivät.
Se hajotti lentokoneen tutkan.
Käytössämme ei ole niin kehittynyttä materiaalitiedettä.
Jos uskotte, että meillä on pudonnut alus, onko meillä aluksen lentäjien ruumiit?
Olemme tehneet myös biologisia löydöksiä. - Ihmisperäisiä vai jotain muuta?
Jotain muuta. Arvion tehneet henkilöt ovat yhä osa ohjelmaa.
Dave Grusch todisti pudonneiden alusten nouto-operaatioista,
takaisinmallinnusohjelmasta -
ja siitä, että olemme saaneet haltuumme kehittynyttä teknologiaa.
Vuosien aikana kiertäneet huhut ovat totta.
Näin kaiken aitiopaikalta.
George Knapp on yleisössä. Hänen takiaan tiedän Alue 51:stä.
Tärkeiden kysymysten käsitteleminen ei ole koskaan ollut näin mahdollista.
Käytän tietojani, yhteyksiäni ja erityisoikeuksiani -
uuden polun raivaamiseen.
Selvitän, miksi ne ovat täällä ja mitä ne haluavat meistä.
Olen odottanut tätä tilaisuutta 37 vuotta ja otan siitä kaiken irti.
Tämä on ollut vakavaa jo pitkään. Se on jätetty huomiotta liian pitkään.
GEORGEN KOTI
Puhuin eilen aavikolla puhelimessa tyypin kanssa, joka haluaa olla anonyymi.
Selvitin, kuka hän on. Tiedän hänen nimensä.
Kerroin nimen pitkäaikaiselle tutulleni.
Luotan, että hän osaa arvioida tyypin aitoutta ja sitä,
voiko hänen kertomiaan tietoja vahvistaa. Se onnistui.
Tuttuni sanoi näin: "Hän vaikuttaa vilpittömältä.
Hän puhui kongressille -
ja Pentagonin uudelle ufoja tutkivalle Arrow-toimistolle."
Kaksi seikkaa, jotka todistaja kertoi, ovat tuttuni mukaan totta.
Tyyppi vaikuttaa rehelliseltä. Haluan tavata hänet,
mutta hän ei ole vielä valmis siihen.
Tällä välin aion keskittyä merkittävimpään kysymykseen.
Miksi ne ovat täällä?
Ensin on tarkasteltava käyttäytymistapoja, joita ihmiset ovat havainneet kaikkialla.
VENÄJÄ
Ufoja havaitaan usein sotilaskohteiden yllä.
Ne saattavat siis valvoa valmiuksiamme.
Elintarvikeketjumme kiinnostaa niitä.
Joskus ne ovat lähikosketuksissa ihmisten kanssa.
Ne ikään kuin yrittävät ymmärtää, keitä me olemme ja miksi elämme näin.
Tuossa se on taas.
Useimmiten ne paljastavat itsensä -
yhdelle henkilölle tai pienelle ryhmälle hetken ajan ja katoavat.
Joskus ne paljastavat läsnäolonsa tuhansille samaan aikaan.
Onko kyse voimannäytteestä vai kommunikointiyrityksestä?
Oli kyse mistä tahansa, ne toimivat meitä fiksummin.
Tämä voi olla ennemminkin tiedusteluoperaatio,
jossa erinäiset langat kootaan yhtenäiseksi kuvioksi.
Se selittää ilmiöt, joita olemme todistaneet yli 70 vuotta.
Tartun ensimmäisenä uuteen johtolankaan,
joka liittyy yhteen yleisimmistä ufomysteereistä.
Eläinten silpomiseen.
KNAPP RAPORTOI
Tähän päivään mennessä silpomisilmoituksia on tehty 15 000.
Useimmiten haamukirurgit poistavat sukupuolielimiä,
utareita, peräsuolia, silmiä tai korvia.
Eläinten silpominen on kenties hämmentävin osa laajempaa ufoilmiötä.
Tapauksia on ympäri maailmaa.
Veri on yleensä poistettu ruhoista, mutta maassa on harvoin verta.
Niissä on joskus palovammoja, ja viillot ovat kuin skalpellilla tehtyjä.
ITÄ-OREGON
Aloin tutkia eläinten silpomista 80-luvun lopulla.
Kotiosavaltiossani Nevadassa oli joukko tapauksia.
Vielä tänäkään päivänä emme tiedä, kuka on syypää ja miksi,
mutta silpomisten yhteydessä on raportoitu oudoista tapahtumista taivaalla -
ilmiön alusta asti.
Tarinoita leikellystä karjasta ja oudoista valoista taivaalla -
on kerrottu täällä 1890-luvulta asti.
Toistuva kuvio alkoi hahmottua vasta 1970-luvun alussa.
Mistä on kyse? Keräävätkö ne näytteitä lehmistä?
Tutkivatko ne omalla tavallaan ruokaketjuamme?
Pelleilevätkö ne kanssamme nähdäkseen reaktiomme?
Emme tiedä vastauksia,
mutta taivaan tunnistamattomien esineiden -
ja outojen silpomisten välillä on symbioottinen suhde.
Niitä on tapahtunut Pohjois-Amerikassa ja ympäri maailmaa.
Tämän päivän johtolanka on avoin ja aktiivinen.
Itä-Oregonin karjatilalliset ovat ilmoittaneet oudoista silpomisista.
Sheriffi Jeremiah Holmes on tutkinut tapauksia.
Kuten monet lainvalvojat Pohjois-Amerikassa,
jotka ovat yrittäneet selvittää asiaa, hän on hämmentynyt.
Toivon, että kun tulen auttamaan mysteerin tutkimuksissa,
saamme paremman käsityksen siitä, miksi näin käy.
Kaikkia mahdollisuuksia on harkittava.
Pyysin ystävääni Doug Lauxia tapaamaan minut täällä.
CIA:N ENT. AGENTTI
Toivottavasti hän voi auttaa.
Olen entinen CIA:n tiedustelu-upseeri. Hollywoodin kielellä olin vakooja.
Toimin kentällä peitetehtävissä.
Sitä elää valheellista elämää salanimellä,
mutta se auttaa huomaamaan nopeasti, kun ihmiset valehtelevat.
Dougin kenttäkokemus tekee minuun vaikutuksen.
Hän on pistänyt kaiken peliin.
Hän tuntee vastavakoilun ja alan konstit.
Mukava nähdä.
Hän ei ole ufotyyppi, ja hänen näkökantansa on tuore.
Hän voi tarkastella maailmaa tavoilla, jotka ovat vaikeita minulle.
Kiitos tapaamisesta. - Eipä kestä.
Olet kuulemma työskennellyt tiloilla.
Ennen poliisin uraa. - Niin.
YLIKOMISARIO
Sinulla on kokemusta mysteerisilpomisista.
Niin. - Mitä tapahtui?
Työskentelin karjatilalla Oregonin eteläosassa vuonna 2004,
ja silloin siellä tapahtui useita silpomisia.
Voin arvata, mutta ratkaistiinko jutut? - Ei.
Montako ilmoitusta osastosi sai?
Vuoden 2019 ensimmäisen tapauksen jälkeen -
yhteensä viisi.
Oliko ilmoitusten välillä yhtäläisyyksiä, jotka saavat ajattelemaan,
että sama henkilö on syyllinen kaikkiin tapauksiin?
Sukuelimet poistettiin.
Samoin korva, kieli ja nenä.
Yleensä osa poskesta oli leikattu terällä.
Jotkut syyttävät saaliseläimiä, kultteja tai avaruusolioita.
Jotkut syyttävät hallitusta.
Silpomistapauksia on yritetty todistaa vääriksi -
ensimmäisistä ilmoituksista asti.
Kun New Mexicossa tapahtui joukko lehmien, lampaiden ja hevosten silpomisia,
tilalliset palkkasivat entisen FBI-agentin. Hän salaili asiaa.
Hän tutki asiaa vain vähän ja laati raportin, jota on lainattu monta kertaa.
"Nämä ovat kojoottien ja puumien tekosia." Ei pidä paikkaansa.
Kojootit eivät käytä skalpellia.
Jotkut syyttivät saatananpalvojia.
Missä nämä laseraseiset beelzebubit ovat? Mikseivät he jääneet kiinni?
Tuhansia tapauksia, eikä kukaan ole jäänyt kiinni.
Melko salakähmäisiä saatananpalvojia.
Viranomaiset eivät syytä avaruusolioita.
Sinäkään et halua sanoa niin. - En niin.
Jotain outoa on tekeillä.
Etsivinä emme voi tutkia mitään puolueellisesti,
koska saatamme jättää huomiotta todisteita jostain muusta.
Motiivi voi auttaa löytämään syyllisen.
Jollemme tiedä motiivia, se ei auta selvityksissä.
Karjatilalliset eivät aina halua ilmoittaa näistä asioista.
Kuka voisi puhua kanssamme? - Dave Huntin tapaus oli ensimmäiseni.
Hän ei halunnut puhua asiasta aluksi.
Sittemmin hän on ollut avoimempi. Voinette puhua hänen kanssaan.
Grantin, Harneyn, Crookin ja Deschutesin piirikunnissa -
on tapahtunut uusia tapauksia.
En aio tehdä oletuksia tutkimuksen aikana.
Jos alan nähdä toistuvia asioita, ei ole kyse sattumasta.
Miksi asiat toistuvat? Miksi näin tapahtuu?
Jokin aiheuttaa nämä tapahtumat. Haluan tietää, mikä.
Saimme Holmesilta kaksi johtolankaa -
uusista silpomistapauksista 300 kilometrin päässä toisistaan.
Tutkin yhtä Wheelerin piirikunnan avointa tapausta.
Doug tapaa entisen karjatilanjohtajan Harneyn piirikunnassa.
Hän on Holmesin toimialueen ulkopuolella,
mutta tapaus aiheutti hämminkiä koko alueen lainvalvojien keskuudessa.
Saavumme juuri Oregonin Burnsiin.
Tänne ei ollut helppo tulla.
Yhteyshenkilöni täällä on Colby.
Hänellä on kokemusta karjan silpomisista.
On hienoa päästä lähteen luo ja kuulla asiat suoraan niistä tietäviltä.
Ymmärtääkseni Colby ei usko avaruusolioihin.
Se on ymmärrettävää.
Se, että hän on valmis puhumaan kanssani, tarkoittaa, että hän haluaa vastauksia.
Oletko Colby? - Huomenta.
Doug Laux.
Mitä kuuluu? - Hauska tavata.
Kiva, että voimme tavata aikaisin. - Hienoa, että tulit.
Olen Colby Marshall. Vartuin tässä piirikunnassa.
ENTINEN TILANJOHTAJA
Perheeni on ollut osa yhteisöä kuuden sukupolven ajan.
Lapseni varttuvat täällä.
Laitan nämä perälaudalle.
Meillä oli viisi lihasonnia,
jotka murhattiin ja silvottiin 24 tunnin sisällä.
Cowboyni löysi ensimmäisen sonnin täältä.
Tilanne oli hyvin outo.
Kun hän löysi toisen sonnin, tiesimme, että jotain oli tekeillä.
Kaksi sonnia yhdessä päivässä. - Niin.
Otimme yhteyttä osavaltion poliisiin, metsänvartijoihin -
sekä piirikunnan sheriffiin.
He etsivät rikosteknisiä todisteita,
jotka johtaisivat meidät syyllisen jäljille.
Tarjosimme myös 25 000 dollarin palkkion. Se ei tuottanut tuloksia.
On mielenkiintoista mennä paikan päälle.
Haluaisin nähdä paikan itse. Jos olet valmis, niin lähdetään.
Tulin Oregonin Fossiliin tapaamaan Dave Huntia.
Sheriffin mukaan Dave Hunt on vakaa kuin kallio.
Kunnon kansalainen. Hän on asunut aina täällä.
Viidennen sukupolven tilallinen. Paikan asukas 70 vuotta.
Kesti hetken suostutella hänet puhumaan kanssamme.
Naapurit ovat samanlaisia. Kymmenkunta heistä on kokenut samaa.
He eivät halua olla julkkiksia tai perustaa podcastia.
He haluavat tämän loppuvan.
Olen tehnyt tätä ympäri Pohjois-Amerikkaa. Monet tilalliset vaikenevat.
Tämä on vaikea aihe, kun on varttunut karjan keskellä.
KARJATILALLINEN
Kun karjan tuntee ja tietää, mitä niille voi tapahtua,
ja sitten näkee jotain epätavallista, sitä haluaa pohtia hetken aikaa.
Kerro menettämistäsi eläimistä.
Sonni kuoli joulukuussa, lehmä seuraavassa kesä- tai heinäkuussa.
En ole ainoa. Näin tapahtui myös John Dayssa, Senecassa ja Antelopessa.
Joka puolella. - Montako yhteensä tällä alueella?
Paljon. 15 tai 20.
Millä aikavälillä? - Kolmen tai neljän viime vuoden aikana.
Ymmärtääkseni ennen tätä tapahtui muitakin outoja juttuja.
Pellolle ilmestyi joukko viljaympyröitä. En tiedä, mikä ne aiheutti.
Ne muodostavat kuvion. Niitä tulee ja menee.
Ne näkyvät hyvin keväisin. Ne ilmestyivät suunnilleen samaan aikaan.
Oletko nähnyt taivaalla outoja juttuja?
Olen nähnyt tunnistamattoman lentävän esineen.
Kuvaile sitä. - Se oli pyöreä.
Keskellä oli vihreät neliönmuotoiset ikkunat -
ja katossa punaisia pyöreitä.
Kauanko se oli paikallaan? - Niin kauan, että ehdin hakea kiväärini.
Ammuitko sinä? - En. Tämä on hauska tarina.
Se oli yhä siinä. Vaimoni kutsui minua.
Tulin ulos, katsoin sitä ja sanoin: "Ammun sitä."
Hain kiväärin, ja sitten kävi hassu juttu.
Se oli tuossa, ja kun nostin aseeni, se katosi.
Sekö hävisi? - Se ei liikkunut minnekään mutta katosi.
Ei ole yllättävää kuulla ufoista silpomistapausten yhteydessä.
Niistä on kerrottu ympäri maailmaa.
Tänään saimme tietää uusista asioista tähän mysteeriin liittyen.
Viljaympyröistä täällä.
Jättimäiset ympyrät ilmestyivät tyhjästä laitumelle.
Parin vuoden ajan -
siellä kasvanut heinä on ollut ympäröivää suurempaa ja vahvempaa.
Mistä ne tulivat?
Mikseivät muut valtion viranomaiset tutki asiaa?
Eivätkö he usko silminnäkijöitä, vai eivätkö he ole yllättyneitä?
Voitko näyttää, mistä eläimet löytyivät? - Kyllä.
Tiedän, että sonnin hinta on 5 000 ja 10 000 dollarin välillä.
Jokainen raato on noin 20 000 dollarin arvoinen.
Jos joku hajottaisi toisen henkilön auton, jonka arvo on 20 000 dollaria,
omistaja raivostuisi.
Entä jos joku hajottaisi viisi autoa?
Todennäköisin syy on se, että Colbylla on vihollisia.
Joku kustansi hänelle 100 000. - Aivan.
Tärkein kysymys on miksi.
Oletko koskaan harkinnut, että syy voisi olla paranormaali?
Siitä on varmaan kysytty, koska avaruusolioita on syytetty.
Niin. - Mitä mieltä olet siitä?
En usko, että avaruusoliot tekivät tämän. Tämän teki joukko yksilöitä.
Minulla ei ole ennakkoluuloja. Tiedän, että monilla on.
Mitä enemmän todisteita on,
sitä paremmin pääsen toisen tasolle ja uskon häntä.
Varsinkin, jos puhutaan asioista,
jotka voivat tuntua aluksi eriskummallisilta.
Cowboy löysi ensimmäisen sonnin täältä.
Luoja! En ajatellut, että luut ovat yhä täällä.
Niin.
Oli epätodellista mennä sinne ja nähdä luut edessäni.
Eläin makasi tuossa ilman sukuelimiä.
Kaikki sukuelimet oli poistettu. Sille ei ollut tehty muuta vahinkoa.
Kuka haluaa sonnin pallit? Niitä saa ilmaiseksi teurastajalta.
Eläimen ympärillä tai ruhon päällä ei ollut verta.
Itse asiassa seuraavien kuukausien aikana -
ruho tavallaan suli maahan. Haaskaeläimet eivät raadelleet sitä.
Nyt, kun mietin asiaa, niin siinähän oli 50 litraa verta.
Kyllä. - Se on helvetin paljon.
Totta. Se olisi sotkuista.
Todella. - Kyllä.
Miten se olisi mahdollista ilman tippaakaan verta?
Sonnin veri valutettiin etukäteen.
Ennen sukuelinten poistoa sen veri poistettiin.
Niin.
Toisen silvotun sonnin luut näkyvät noiden puiden alla.
Näen ne.
Voimme mennä sen lähelle kuten ensimmäisen sonnin kohdalla.
Luut ovat yhä täällä.
Haaska- tai saaliseläimet -
eivät raadelleet eläintä palasiksi ja levittäneet sitä ympäriinsä.
Luut ovat puhtaat. Niitä ei ole jyrsitty ja pureskeltu,
eivätkä kojootit ja muut eläimet hajottaneet niitä.
Hampaillaan. - Aivan.
Täytyy olla niin, että haaskaeläimet haistoivat jotakin,
ja ne vaistosivat, ettei lihaan kannata koskea.
Onko niitä siis viisi? - Kyllä.
Haaskaeläimet eivät koskeneet niihinkään.
Aivan. - Ei sattumia tapahdu.
Tämä ei tapahtunut tyhjiössä.
Se ei ole mahdollista. - Ei niin.
Tunnen kylmiä väreitä, kun mietin, että tämä oli monimutkaista -
mutta virheetöntä.
Ymmärrän, miksi ihmiset uskovat, että avaruusoliot tekivät tämän.
Olen varma, että tämä tehtiin jostain tietystä syystä.
Joku tai jokin teki tämän väkipakolla. Tämä on erittäin kehittynyttä toimintaa.
Pidämme sonneja tällä laitumella.
Pysähdymme tuonne ylös.
Se tapahtui tässä.
Tässäkö? - Juuri niin. Sonni makasi tässä.
Sen kasvot osoittivat tuonne ja etujalat olivat näin.
En ole nähnyt sonneja tai lehmiä siinä asennossa.
En nähnyt jälkiä tai verta.
Sen nenä, huulet, kieli ja korvat olivat poissa.
Sen häntä oli nyljetty. Ne olivat tarkkuus- tai laserleikkauksia.
Lämpöä käytettiin,
koska haavojen viereiset karvat olivat palaneet.
Oliko maassa lunta siihen aikaan vuodesta?
Kyllä. Kymmenen senttiä. - Niin paljon, etkä nähnyt jälkiä.
Niitä ei ollut.
Eikä verta. - Ei tippaakaan.
Eläimessä ei ollut verta.
Eläinlääkärin mukaan ainoa keino saada kaikki veri pois eläimestä -
on valuttaa veret eläimen ollessa elossa. Eläin pumppaa veren ulos.
Se on kamala tapa kuolla. - Niin.
Tiedän, että laitumen muut sonnit olivat paniikissa.
Ne pelkäsivät, mikä oli uutta. Sonnejani voi silittää.
Jos tuntee lehmiä, ymmärtää, mitä se meinaa.
Jotain outoa tapahtui, mikä pelästytti sonnit.
Kauan sitten yksi ensimmäisistä asiaa tutkivista toimittajista -
kutsui tätä keräilyksi. En tiedä, onko kyse siitä,
mutta vaikuttaa siltä, että joku kerää palasia karjasta.
Eri palasia kuin ne, joita me käytämme.
Löysin lehmän kuolleena pää pystyssä näin.
Tämä oli puoli vuotta myöhemmin. Joulu- ja heinäkuussa.
Painovoiman takia pää osuu maahan heti, kun lehmä kuolee.
Tuo lehmä kuoli, ja sen pää pysyi ilmassa.
Tosi outoa ja kammottavaa. - Niin.
Miten tiedät, että ihminen ei tehnyt tätä?
Olen tehnyt lehmätöitä 70 vuotta. Tiedän, millä kaikella lehmän voi tappaa.
Tämä on jotain muuta.
Ei 1 100 kiloa painavaa sonnia voi nostaa ja laittaa tuohon asentoon,
leikata osia irti ja valuttaa verta jättämättä jälkiä.
Se ei onnistu.
Uskon, että jokin nosti sonnin, teki sen, mitä teki,
ja laski sen maahan.
Jos tämä sonni tapettiin ilman jälkiä,
mikä estää niitä tappamasta huomenna kymmenen lisää?
Se tuhoaa kaiken. - Tai ihmisiä.
Niin. - Se oli keräilyä.
Niin. - Ne keräilevät.
Aivan, ne keräilevät. Ne eivät vain tappaneet ja jättäneet sitä.
Ne keräsivät haluamansa osat eläimistä.
Davella on poika, jolla on omia kokemuksia selittämättömistä asioista.
Hei. - Vaimoni Ginger.
Hauska tavata. Näittekö sen täällä?
Kyllä. Ajoimme tästä ja näimme ison urospeuran.
Ihmiset haluavat nähdä suuria uroksia.
Pysähdyin kuvaamaan videota tuolla reunalla.
En huomannut mitään silloin. Näytin sen myöhemmin jollekulle.
Hän kysyi: "Mikä hitto tuo on?" Sen takana on jotain.
Saanko nähdä sen? - Kyllä.
Tuossa peura on. - Näetkö tuon?
Jokin kävelee sen takana. - Niin, mutta...
Tämä on villieläin. Ne säikkyvät helposti.
Sen lähelle ei pääse huomaamatta.
Sen olisi pitänyt reagoida. - Se olisi häipynyt.
Jos se oli henkilö, peura olisi... - Se olisi tiennyt sen.
Se keskittyi minuun.
Jos se oli noin lähellä peuran takana, se olisi lentänyt selälleen.
Kun zoomaa ja hidastaa, tapahtuu outoja.
Saanko kopion videosta? Jakaisin sen verkossa.
Totta kai.
Homma muuttuu oudoksi, kun mietitään myös muita tapahtumia.
Tämä ja muut oudot tapahtumat sopivat yhteen.
Lehmän ja sonnin jälkeen tyttäreni oli kesäyönä kuistilla.
Kolmionmuotoinen, kolmivaloinen laite lensi siitä yli.
Hän huusi minulle. Hain kiikarini ja katsoin sitä.
Se oli matalalla ja kulki hitaasti ja hiljaisesti.
Talon ylläkö? - Jep.
Näitkö siinä tunnuksia? - En.
Siinä oli mekaanisia putkia ja johtoja,
ja sen nurkassa oli kolme isoa valoa.
Yritämme olla miettimättä asiaa, koska sitä ei voi selittää.
Emme menetä yöuniamme sitä miettien. - Emme stressaa asiasta.
Ei voi mitään. - Se on mitä on.
Lainvalvojat eivät tiedä.
Voi toivoa, että se lähtee muualle. - Aivan.
Humanoidin näköinen olio kävelemässä kukkulalla,
kaksi tärkeää perheenjäsenten ufohavaintoa,
kaksi silpomistapausta ja viljaympyröitä yhdessä paikassa.
Vaikuttaa siltä, että outojen ilmiöiden välillä on yhteys.
Nyt viemme kokoamamme tiedot kollegalleni,
joka osaa auttaa meitä hahmottamaan, miksi näin tapahtuu.
Colm Kelleher on tehnyt eniten käytännön tutkimuksia -
eläinten silpomistapauksiin liittyen.
Colmilla on tohtorintutkinto biokemiasta.
Hän on käynyt silpomistapauksien tapahtumapaikoilla ympäri maailmaa.
Hän on lähettänyt näytteitä analysoitaviksi.
Hän tekee töitä eläinlääkärien kanssa. Hänellä on teorioita tapahtumista.
Puhuimme pari päivää karjatilallisille ja poliiseille.
Alueella on ollut kymmenkunta tapausta. Ainakin tusina, ehkä enemmän.
Tilalliset eivät aina ilmoita niistä.
Kaksi karjatilallista ovat eri mieltä syyllisestä.
Burnsissa oleva herra uskoo ihmisten tehneen tämän.
Toinen avaruusolioiden. He uskovat vastauksen löytyvän taivaasta.
Joku sieltä käy keräämässä näytteitä. Miksi? En tiedä.
Se vaikutti näytteenotto-operaatiolta.
En halua sanoa enempää,
koska tämä on hypoteesi, joka perustuu toistuviin tapahtumiin,
joissa eläimistä poistetaan samat kudokset.
On mielenkiintoista, että saaliseläimet eivät kiinnostuneet.
Ruhot vain sulivat maahan.
Onko se tavallista? - Kyllä on.
Tieteellisten löytöjen instituutin eli NIDSin alkuaikoina -
asensimme turvakameran eläimen päälle.
Halusimme nähdä, tulevatko saaliseläimet. Kahteen yöhön mikään ei lähestynyt lehmää,
ja paikka oli täynnä kojootteja.
Turvakamera paljasti, ettei siellä ollut yhtään eläintä.
Miksi tätä asiaa on vaikea selvittää?
Karjansilpomisilmiö -
on luonteeltaan petollinen.
Syylliset ovat erittäin taitavia myös kirurgisesti.
Niiden varusteet ovat kehittyneitä.
Tässä esiteltiin raakaa voimaa ja taitoja ritualistisesti.
On kyse psykologisesta pelottelusta.
Todisteiden mukaan ne ovat aina askeleen edellä.
Myöhään öisin mietin, että jos karjalle käy näin, mitä se merkitsee meille?
Karjan silpominen ei ole rohkaisevaa.
Ovatko ne usein vihamielisiä ihmisiä kohtaan?
Olemme tutkineet lääketieteellisiä tapauksia,
mutta ufoilmiön tarkoitusta ei voida koskaan määritellä.
Olivatko he vain väärässä paikassa väärään aikaan -
ja loukkaantuivat, koska olivat liian lähellä propulsiojärjestelmää,
suunnattua energia-asetta tai sitä, mikä aiheutti vamman?
Colaresin tapaus Brasiliassa oli hyvin erilainen.
BRASILIA
Colaresin saari Brasilian koillisosassa oli saarrettuna -
puolesta vuodesta vuoteen.
Sen ympärillä oli lukuisittain eri kokoisia esineitä.
Ne metsästivät ihmisiä.
Tutkitteko te asiaa? - Kyllä.
Tarkoituksena oli selkeästi vahingoittaa ihmisiä,
ja ihmisiä myös menehtyi.
Kuulin Colaresin tapauksesta kun aloitin tämän matkani -
80-luvun lopulla ja 90-luvun alussa.
Jo silloin se vaikutti oudolta.
Se ei tuntunut sopivan siihen, mitä tiesin ufoista.
Luin kaiken, mitä löysin.
Se ei sopinut yhteen muiden tapausten kanssa.
GEORGEN KOTI
Ajatus ulkoavaruuden vieraista ei välttämättä pelottanut minua aluksi.
Jos vahvistaisimme asian, se olisi historian suurin juttu.
Myöhemmin olen saanut tietää ilmiön synkemmistä puolista.
Colm on oikeassa. Colaresin tapaus saattaa olla erikoisin kaikista.
UUSI VALOSÄTEIDEN UHRI
Vuoden 1977 lopulla Tocantins-joen varrella -
taivaalta hyökättiin satojen ihmisten kimppuun.
Osan ilmoitettiin kuolleen yhteenotoissa.
Kuvat loukkaantuneista levisivät ympäri maailmaa.
Se on yksi dokumentoiduimmista ja vähiten ymmärretyistä ufotapauksista -
kautta aikojen.
Siinä maassa on salailtu asioita tämän maan tapaan.
Mitä kuuluu? - Hyvää.
UFOTUTKIJA, BRASILIA
Kiitos, että ehdit tavata. Olen kysellyt Colaresista.
Kuulemma silminnäkijät tai loukkaantuneet eivät puhu.
Onko se yhä totta?
Aiemmin he pelkäsivät, että jos he puhuvat, jotain voi tapahtua.
Tämä stigma on muuttumassa -
ennen kaikkea Yhdysvaltojen tapahtumien ansiosta.
Suuri yleisö ja yhteiskunta painostavat hallitusta -
paljastamaan kaiken ufoista.
Paikan päältä voi löytää ihmisiä, joiden kimppuun valot hyökkäsivät.
Ilmiötä esiintyy edelleen.
Jatkuuko tämä yhä?
Samoja asioita tapahtuu, ja he pelkäävät,
että menneisyyden tapahtumat voivat tapahtua nykyhetkessä.
Jos tämä jatkuu yhä, minun on mentävä tutkimaan asiaa.
Tutustuin henkilöön, jolla on oikeaa asiantuntemusta.
Pyysin häntä juttelemaan kanssani ja liittymään tutkintoihimme.
SOTILASLENTÄJÄ
Olen Vernice "Flygirl" Armour, tai Vee.
Olen ollut kahdesti Irakissa, ja olen maan ensimmäinen musta taistelulentäjänainen.
En ole huoneen fiksuin tyyppi.
En ole ilmailun ja lentotekniikan asiantuntija.
En tiedä niistä mitään. Hän oli merijalkaväen helikopterilentäjä.
Hän tuntee ne ja muut alukset sekä laskuvalonheittimien ulkoasun.
Hei. Tervetuloa. - George.
Hän on entinen poliisi ja tietää, miten tutkimuksia tehdään.
Hän on aika kova tyyppi.
Olemme tutkineet karjan silpomisia.
Se on karmivaa. Yleensä ihmisten kimppuun ei hyökätä.
Tutkimme tapausta, jossa niin kävi. Operaatio Prato. Tapaus on Brasiliassa.
Ihmisiä poltettiin jollain laserin tapaisella.
Yhtäkkisiä 90 asteen käännöksiä ja nopeuden muutoksia 10 kilometrissä.
Me emme pysty siihen.
Emme nyt emmekä silloin, joten on kyse jostain muusta.
Sotilaslentäjät koulutetaan kaikenlaisia tilanteita varten.
Perinteisiä ja epäperinteisiä.
Miten kouluttaudumme jotain taktiset kykymme ylittävää vastaan?
Tämä uhmaa kirjaimellisesti fysiikan ja aerodynamiikan lakeja.
Jos haluamme selvittää niiden aikomukset, mitä ne haluavat ja miksi me kiinnostamme,
on tutkittava myös synkkiä asioita. Tämä on synkkää.
Menemme Brasiliaan tutkimaan asioita.
Mennään.
Halusivatko ne satuttaa? Mihin taivaalla olevat esineet pystyivät?
Mitä Brasilian ilmavoimat saivat selville? Löytyikö fyysisiä todisteita?
Jos ne ovat avaruusolioita ja palasivat, miksi sinne? Miksi nämä ihmiset?
Otan asiasta selvää.
Tekstitys: Pauliina Munukka